Títol: LA FESTA MEDIEVAL A PUIGVERT

Autor/a: OFICIAL DE L’AJUNTAMENT.

Localització: <http://www.youtube.com/watch?v=mgAu_Q-aMSI&feature=youtu.be&a>

http://youtu.be/mgAu\_Q-aMSI

**Justificació:** Es tracta d’un vídeo per anunciar una festa popular d’un poble; està molt ben fet. Serveix com a model per a treballar el missatge comunicatiu lingüístic i audiovisual. Es veu la força de la gent, el ànims que tenen per a participar a la festa i com et conviden a anar-hi. Dóna per aprendre sobre el llenguatge audiovisual i la funció comunicativa que té. Desenvoluparem l’esperit crític i reflexionarem sobre l’educació de gènere a més de descobrir diferents tècniques i maneres d’expressar idees.

Edat proposada a la guia: a partir de 8 anys.

**SINOPSI:** És la llegenda de sant Jordi explicada amb imaginació, alegria i bones tècniques audiovisuals que val la penar d’analitzar per a aprendre. HI ha tècniques lingüístiques, de literatura i dramatització i de llenguatge audiovisual. Es comença la narració i a pocs minuts es talla per a donar el títol i reconduir una mica la trama. A l’inici, per imatges, s’involucra tot Catalunya a la situació de perill que el drac suposa per als veïns i veïnes dels pobles. S’introdueix dins la narració un “leaveup” per tal de mostrar la participació festiva, alegre i ben ambientada a l’edat mitjana. Acaba amb suspens ja que si vols saber el final, has d’anar a la festa. El drac resulta ser una bruixa que ha sorgit d’una situació de gelosia.

**ANÁLISI DELS CONTINGUTS QUE ENS OFEREIX EL MATERIAL SELECCIONAT I PROPOSTA METODOLÒGICA.**

(Continguts que podem ressaltar. Proposta d’activitats per a una edat determinada. Selecció de continguts, objectius i indicis per a l’avaluació.)

**PROPOSTA D’ACTIVITATS:**

1. **Visionat compartit de l’obra.** Parlarem del títol abans de començar i proposarem que analitzin el missatge que els arriba. Visionarem la peça sense interrupcions. Parlarem de les actituds davant la lectura; volem llegir per entendre el que ens diran o ens volem negar d’entrada a acceptar la proposta que ens serà feta? En tot cas analitzarem motivacions positives i negatives al final. Demanarem que escoltin bé els narradors i protagonistes i que observin els detalls de les diferents situacions.
2. **Debat. Idees obertes a partir de les opinions reals dels nens o nenes.** És participació oral. La farem durar segons ens aguantin els infants; podem començar per les idees que ens semblin més adequades per al grup... (l’edat de l’alumnat serà un factor decisiu per aprofundir més o menys) També caldrà pensar en que sigui l’alumnat qui faci les propostes d’idees a debatre. No hi ha de faltar:
   1. **Missatge que hem rebut.** Tenim ganes d’anar a la festa?
   2. **Ficció o realitat:** és de veritat que hi haurà una festa en un poble? El conte que ens expliquen, és d veritat també que passa o serà una obra de teatre el dia de la festa? O podria ser que el final ens el fessin buscar en un joc que ens proposaran?
   3. **Com s’ha gestionat el missatge:** què ens ha fet venir ganes a cada un o una de nosaltres d’anar a la festa?
   4. **Em entès la narració?** Què ens ha semblat més ben explicat i perquè (la capacitat destructiva del drac al principi, l’amor entre la protagonista i el noi que s’enamora de la princesa després, la gestació de la bruixa, o l’alegria dels vilatans...)
   5. **On trobem la informació?** El fil narratiu, ens el aporta el llenguatge o les imatges?
   6. **Opinions sobre el contingut.** 
      1. ***Hem trobat bé que el drac sigui una noia engelosida***? Que hauria passat si hagués estat un noi?
      2. ***El pare i la mare (a l’obra és diu “els pares”) ja eren una mica bruixots i ella segueix les quimeres***, pensem que aprenem dels nostres pares i mares en tot el que fem? Com i què aprenem i on?
      3. ***Qui ha fet aquest vídeo?*** Hi ha un càmera? I algú que fa el guió? Com deu ser aquest guió? (ha d’incorporar tots els efectes especials, per exemple; ha de tenir la part del text i la de les imatges...Cada nova tecnologia hi ha d’estar explicada...). Necessitem un Story board?
      4. ***Com ens creen expectatives?***
      5. ***Com fa el final?***
3. **Fem un leepup.** Necessitem una motivació, un missatge que volem donar a la gent (a qui ens adrecem). Busquem una cançó que ens porti a la idea. Fem el guió i el story board. Com ens imaginem que serà? Qui hi participarà i què haurà de fer? Qui serà el càmera? Com haurà d’enregistrar a qui hi participi? Als documents citat s’hi haurà de parlar dels enfocaments variats de la càmera, de la velocitat que portarà el càmera a cada moment....
4. **Efectes especials.** En fem una llista. Els descriurem un per un i explicarem en quin moment es produïen.
5. **Canviem de registre.** Per grupets anirem a les classes a explicar que hi ha la festa a Puigvert. Podem passar el nostre leepup, podem passar alguna imatge o explicar, senzillament la notícia als nostres companys. El que serà molt important és tenir clars els objectius de què els volem transmetre i perquè trobem tant interessant anar a la festa o només mirar el vídeo que ens envien.
6. **Anàlisi de les imatges:** congelem una pantalla i parlem de si ens agrada o no el que hi veiem i el perquè. Primer pla, festa, vestits, color, mirada de la gent, moviments que fan... Per parelles fem una foto pensada de manera que sigui divertida i artística a la vegada (haurà de considerar els elements esmentats i plasmar-los en la imatge).

**COMPETÈNCIA COMUNICATIVA LINGÜÍSTICA Y AUDIOVISUAL**

Que ens aporta aquest material per a treballar aquesta competència? Tindrem en compte la imatge i el text. ens basem per a aquesta classificació en els continguts que proposen l’alba ambròs i el Ramon Breu en el seu llibre: 10 ideas clave. Educar en comunicación. Educación mediàtica. Graó Barcelona 2012.

Es tindrà en compte la imatge i el text.

|  |  |
| --- | --- |
| DIMENSIONS | CONTINGUTS |
| Llenguatge i característiques dels mitjans | -Narració tallada (per a introduir el títol i els objectius inicials) i per a deixar el final penjat i crear expectatives i ganes d’anar a la festa.  - Ús de la narració com a eina per anunciar un fet i convidar la gent a assistir-hi.  - Manipulació de l’estructura narrativa amb finalitats significatives i motivadores.  - Crèdits que surten al final. Significat de la participació de molta gent. Es poden fixar que hi ha molts cognoms iguals, de manera que molta gent de la mateixa família hi ha treballat. |
| Recepció I comprensió dels missatges. | - Ens conviden a una festa d’ambientació medieval. A noslatres també? A qui s’adreça el missatge?  - Ens mostren com podrà ser (van disfressats i ballen i fan altres activitats)  - Deixen el conte sense final per tal que hi anem a buscar aquesta part de la narració (haurem de tenir una actitud de recerca...)  - Les tècniques audiovisuals (primers plans, moviments de la càmera) tenen força significativa o són més aviat artístics? |
| Producció de missatges. | - Construirem missatges per a l’alumnat d’altres classes i nivells.  - Farem servir les tècniques audiovisuals i lingüístiques que ens siguin més agradables.  - Què es un leave-up? |
| Ideologia y valors. | - Col·laborem amb un tot un poble que ens convida.  - Volem aprendre a partir d’un missatge construït i adreçat també a nosaltres. |

**ALTRES COMPETÈNCIAS RELACIONADES.**

- Ciències socials: coneixement del poble i del que suposa muntar una festa com aquesta. Coneixement d’una etapa de la història, la Medieval, i del que comporta com a canvi d’hàbits i de costums de la gent.

- Naturals: Situació del poble geogràficament. Es possible que tothom hi pugui anar?

- Educació artística i musical: El vídeo que presenten té alguns aspectes artístics? Quins són? Sempre és la mateixa cançó la que sentim? Quines característiques té? LA gent la canten?

**TEMES QUE DESTAQUEN**

- La col·laboració de tot un poble a dos fets: muntatge de la festa i anunci que en fan.

Valorem la lectura, els aprenentatges que se’n desprenen i les activitats.

|  |  |
| --- | --- |
| OBJECTIUS | INDICIS PER A L’AVALUACIÓ |
| - Comprensió dels elements que porten significació.  - Diferenciació entre realitat i ficció.  - Inici, nus i desenllaç  -Gaudir d’una experiència de comprensió i expressió  - Descoberta d’aspectes del funcionament del llenguatge: leave-up, la manipulació de les estructures lingüístiques...  - Prendre consciència de la importància dels crèdits que surten al final del vídeo. | \* Sap donar raó del que veu a les imatges i capta la invitació.  \* s’adona de la feinada que hi ha al darrer, de la participació de moltíssima gent i de la tecnologia que han posat en marxa.  \* Aplica coneixements previs sobre l’etapa història medieval (o de altre festes que ha anat) i dedueix com serà festa.  \* Segueix el ritme narratiu i mostra interès tota l’estona.  \* Recorda característiques dels personatges i situacions de la narració explicada a l’obra.  \* És capaç de seleccionar algun fragment amb criteri personal.  \* Posa interès a dir pel seu noms les diferents tècniques audiovisuals o lingüístiques (Leave-up, narració, personatges, Medieval)  \* Participa tot aportant idees i conductes apropiades a la les activitats de construcció dels missatges o de debat de les idees.  \*Reflexiona sobre la possibilitat real de la realització de la festa i de l’assistència de la gent.  \* Comprèn l’inici del conte i quina part queda per explicar.  \* Gaudeix de l’alegria que es respira al vídeo que ha vist. |
| - Desenvolupar una actitud d’activitat mental activa.  - Exercitar conductes socials de participació. | \* Participa espontàniament ja sigui abans, durant o després del vídeo.  \*Aporta idees pertinents en qualsevol de les activitats.  \* Sap esperar el seu torn per a parlar.  \* Aporta idees pertinents.  \* Escolta les respostes dels altres. |
| -Experimentar la lectura compartida d’un vídeo | \*Procura compartir idees i accepta les reflexions que es fan  \* Gaudeix amb el fet de trobar més i més continguts en una obra. |

Edat: presentaríem aquesta activitat a nens i nenes de 8 anys i els demanaríem que vagina portar la notícia a nens i nenes més petits o més grans.